【诗趣】天下名楼诗选：楼因诗显，还是诗因楼显【鹳雀楼】
登鹳雀楼
唐·王之涣
白日依山尽，黄河入海流。
欲穷千里目，更上一层楼。
【黄鹤楼】
黄鹤楼
唐·崔颢
昔人已乘黄鹤去，此地空余黄鹤楼1。
黄鹤一去不复返，白云千载空悠悠。
晴川历历4汉阳树，芳草萋萋鹦鹉洲。
日暮乡关7何处是？烟波江上使人愁。
菩萨蛮·黄鹤楼
近代·毛泽东
茫茫九派流中国，沉沉一线穿南北。烟雨莽苍苍，龟蛇锁大江。
黄鹤知何去？剩有游人处。把酒酹滔滔，心潮逐浪高！
【岳阳楼】
登岳阳楼
唐·杜甫
昔闻洞庭水，今上岳阳楼。
吴楚东南坼，乾坤日夜浮。
亲朋无一字，老病有孤舟。
戎马关山北，凭轩涕泗流。
题岳阳楼
唐·白居易
岳阳城下水漫漫，独上危楼倚曲栏。
春岸绿时连梦泽，夕波红处近长安。
猿攀树立啼何苦，雁点湖飞渡亦难。
此地唯堪画图障，华堂张与贵人看。
与夏十二登岳阳楼
唐·李白
楼观岳阳尽，川迥洞庭开。
雁引愁心去，山衔好月来。
云间连下榻，天上接行杯。
醉后凉风起，吹人舞袖回。
【滕王阁】
滕王阁诗
唐·王勃
滕王高阁临江渚，佩玉鸣鸾罢歌舞。
画栋朝飞南浦云，珠帘暮卷西山雨。
闲云潭影日悠悠，物换星移几度秋。
阁中帝子今何在？槛外长江